|  |
| --- |
| **Poziv javnosti za dostavu mišljenja, primjedbi i prijedloga o nacrtu prijedloga Odluke o upravljanju grobljima na području Općine Martijanec putem internetskog savjetovanja sa zainteresiranom javnošću** |
| RAZLOZI DONOŠENJA AKTA | Pravni temelj za donošenje Odluke o upravljanju grobljima je članak 18. Zakona o grobljima (Narodne novine 19/98, 50/12 i 89/17) kojim je propisano da je predstavničko tijelo jedinice lokalne samouprave dužno donijeti propis o mjerilima i načinu dodjeljivanja i ustupanja grobnih mjesta na korištenje, vremenskim razmacima ukopa u popunjena grobna mjesta te o načinu ukopa nepoznatih osoba, održavanju groblja i uklanjanju otpada, uvjetima upravljanja grobljem i članak 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21 i 14/23) kojim je propisano da Općinsko vijeće donosi odluke i druge opće akte kojima uređuje pitanja iz samoupravnog djelokruga Općine Martijanec. Ovim nacrtom Odluke detaljnije se razrađuju odredbe Zakona o grobljima („Narodne novine“, br. 19/98, 50/12 i 89/17) i Zakona o komunalnom gospodarstvu („Narodne novine“, br. 68/18, 110/18 i 32/20) u odnosu na rješenja sadržana u postojećoj Odluci čime će se otkloniti brojne sporne situacije i problemi koji su do sada nastajali u praksi.Budući je postojeća Odluka o upravljanju grobljima još iz 1998. godine, s izmjenama 2001., 2003., 2005. i 2007. potrebno je donijeti novu odluku jer se protekom vremena javila potreba za preciznijom razradom njenih odredbi te potreba usklađivanja odluke sa zakonskom osnovom. |
| CILJEVI PROVOĐENJA SAVJETOVANJA | Cilj provođenja savjetovanja sa zainteresiranom javnošću je upoznavanje javnosti s nacrtom Odluke te dobivanja mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Od 13.studenog 2023. do 13.prosinca 2023. godine |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Pisane primjedbe na nacrt prijedloga Odluke dostavljaju se na zadanom obrascu (u prilogu) koji je potrebno popuniti na računalu i dostaviti elektroničkom poštom na e-mail: martijanec@opcina-martijanec.hr  |
| Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15 i 69/22) nakon provedenog savjetovanja sa zainteresiranom javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti zainteresiranu javnost putem svoje web stranice na kojoj će objaviti Izvješće o provedenom savjetovanju sa zainteresiranom javnošću. |